alibayram/wikipedia-40-langs huggingface dataset:
بلازما (فيزيا)

البلازما (من اللغة انجليزى: Plasma) او الهَيُولَى هيه حالة مميزة من حالات المادة ممكن تصنيفها بأنها غاز متأين بتكون فيه الالكترونات حرة و هيه مش مرتبطة بالذرة او بالجزيء. فلو عرفنا أن المادة بتوجد فى الطبيعة فى الحالات دى: صلبة وسايلة وغازية، فمن الممكن اننا نصنف البلازما على أنها الحاله الرابعه اللى ممكن توجد عليها المادة.

على العكس من الغازات للبلازما صفاتها الخاصة.طاقة تأين بتخرج واحد او اكثر من الالكترونات لما نسلط حراره او طاقه معينه عليها. الشحنة الكهربية دى بتخلى البلازما او الهيولى موصل كهربى(موصلة للكهربا) عشان كده بتستجيب بقوة للمجال الكهرومغناطيسي. بتأخد البلازما شكل غاز محايد (معتدل) زى الغيوم كده، على سبيل المسال النجوم. او ممكن يجيى زى حزم متأينة بس فيها غبار وحبيبات (واسمها بلازما مغبرة) ودى اتشكلت بواسطة الحرارة والغاز المتأين. لما نقذف الالكترون بعيد عن النواة الشحنات الموجبة والسالبة حريتها هتكون اكتر.

تاريخ البلازما 
فى سنة 1879 اكتشف العالم السير وليام نيوتن البلازما عن طريق أنبوب كروكس وسماها ساعتها "المادة الإشعاعية".واكتشف العالم الانجليزى جوزيف طومسون خصايص و طبيعة البلازما سنة 1897 و بيرجع الفضل فى تسمية البلازما للعالم إيرفينغ لانجموير فى سنة 1928.

عموميات البلازما 
بتشكل البلازما نسبة 99% من المادة الكونية بين النجوم والمجرات من  الكتلة، فيه حبة كواكب بتشكل البلازما أغلب مادتها،زى كوكب المشتري اللى هوا عبارة عن كتلة كبيرة من البلازما.

تعريف البلازما 
يعتبر وصف البلازما على أنها وسط متعادل من الجسيمات سالبة و موجبة الشحنة، وصف ضعيف  مش به دقة وذلك علشان تعريف البلازما لابد ان يكون به ثلات عناصر تمنحه دقة أكتر وهي:
 
1.تقارب البلازما: الجسيمات المشحونة لابد ان تكون متقاربة بدرجة أن لكل جسيم يستطيع أن يأسر كثير من الجسيمات القريبة منه بدلاً من مجرد التفاعل مع أقرب الجسيمات (والتأثير الجماعي هو الصفة المميزة للبلازما). تقارب البلازما يكون له تأثير أقوى كلما كانت أعداد الالكترونات داخل المجال المؤسر (اسمه كرة ديباي) ليها نص قطر من الجسيمات الكبيرة اسمه (طول ديباي). معدل عدد الجسيمات اللى فى مجال ديباي هو قيمة او مقدار البلازما ورمزه على شكل "Λ" وهو حرف لامدا بالابجدية الإغريقية.
2.حجم التفاعلات فى البلازما:  أن نص قطر ديباي Debye صغير بالمقارنة بالحجم الطبيعي للبلازما الموجودة فى الكون. وده يعنى أن مقدار التفاعلات الحادثه فى قلب كتلة البلازما ليها أهمية كبيرة عنها على حواف البلازما لو اخذنا فى الاعتبار تأثير ما بيحيط بالبلازما من الوسط المحيط بها.
3.تردد البلازما: تردد الالكترونات فى البلازما هو كبير بالمقارنة بتردد الالكترون فى حالته المتعادلة (ونقيس التردد البلازمي للالكترون واسمه موجات البلازما او موجات لانغموير بقياس كثافة الشحنة فى محيط موصل مثل البلازما والمعادن. وينتج من الكمية فى ده التردد (البلازمون) وهو شبه جزيء للبلازما)اكبر من تردد الالكترون فى الحالة الطبيعية (بقياس موجات التصادم بين الالكترونات والجسيمات المحايدة)بهذه الحاله فإن البلازما تتصرف بحماية شحناتها بسرعة (شبه محايد هو تعريف اخر للبلازما).

فيزيا حديثة
عودت عينى

<div style="padding-right:2px;background:#ffffff;font-size:120%">
عودت عيني

كلماتها 

عودت عينى على رؤياك و قلبى سلم لك امرى

اشوف هنا عنيا فى نظرتك ليا

و القى نعيم قلبى يوم ما التقيك جنبى

و ان مر يوم من غير رؤياك ما ينحسبش من عمرى

قربك نعيم الروح و العين ونظرتك سحر و الهام

وبسمتك فرحة قلبين عايشين على الأمل البسام

و ان غبت يوم عنى احسن انا وظنى يقربك منى و يبعدك عنى

و احتار فى امرى معاه و معاك

و ان مر يوم من غير رؤياك مينحسبش من عمرى

لو كنت خدت على بعادك كنت اقدر اصبر و استنى
 
و اسهر على ضى ميعادك لما الزمان يجمع بينا

ابات على نجواك و اصبح على ذكراك

و اسرح وفكرى معاك لكن غالبنى الشوق فى هواك

و ان مر يوم من غير رؤياك ما ينحسبش من عمرى

زرعت فى ظل ودادى غصن الأمل و انت رويته

و كل شئ فى الدنيا دى وافق هواك انا حبيته

و مهما شفت جمال وزار خيالى خيال

انت اللى شاغل البال و انت اللى قلبى و روحى معاك

و ان مر يوم من غير رؤياك ما ينحسبش من عمرى

و يوم ما تسعدنى بقربك الاقى كل الناس احباب

و يفيض على نور حبك اقول مفيش فى الحب عذاب

الحب كله نعيم لا فيه عذول بيلوم..ولا فيه حبيب محروم

يا ريت يدوم للقلب صفاك و اقضى طول العمر معاك

ده ان مر يوم من غير رؤياك ما ينحسبش من عمرى

شوف كمان 
ليستة اغانى ام كلثوم

</big>

 

اغانى باللغه المصريه
اغانى ام كلثوم
محمد أمين سامى

محمد امين سامى ( 1857 - 1941 ) ، تربوى مصرى ، اشتغل فى التعليم فى مصر و اتعين ناظر فى كذا مدرسه و بعدين اتعين فى مجلس المعارف الاعلى و اختير عضو فى مجلس الشيوخ. الف كذا كتاب من أهمهم " تاريخ التعليم " و " تقويم النيل ".

تربويين مصريين
مواليد 1857
وفيات 1941
اروح لمين

<div style="padding-right:2px;background:#ffffff;font-size:120%">
اروح لمين

كلماتها 
أروح لمين و اقول يا مين ينصفني منك

ما هو انت فرحي و انت جرحي و كله منك
 
أروح لمين و اقول يا مين ينصفنى منك ينصفنى منك

كلمه ونظرة عين والقسمه وياهم

جمعو سوا قلبين والحب مناهم
 
وبين ليالي المنا خذني الهوا وياه

وكان وصالك هنا و كنت باتمناه
 
وبعد حبي شغلت قلبي و قسيت عليه
 
وكان منايا يدوم هنايا، ما دمش ليه؟
 
لوعني حبك واليوم فى بعدك بيفوت سنين

و أروح لمين واقول يا مين ينصفنى منك ينصفنى منك ؟

يطول بعدك .. يطول بعدك

واعيش بعدك علا شوقي و أشجاني
 
ما بين ماضي ما هوش راضي ينسيني و ينساني و ينساني

وبين حاضر ما هوش قادر يسليني فى حرماني

و أبات انعي أنا و دمعي
 
و اخبي دمع العين و اداري من اللايمين

لا يلمحو عنيا ويشمتو فيا

ولحد امتا ها تبقا انت والشمتانين

أروح لمين و اقول يا مين ينصفنى منك ينصفنى منك

أروح لمين ومين ها يرحم أسايا

و اقول يا مين و مين ها يسمع ندايا

طول ما انت غايب ما ليش حبايب فى الدنيا ديا

الفكر سارح والهجر جارح يا نور عنيا يا نور عنيا

شوف دمعي جاري سهران فى ناري

ولا انت داري بالسهرانين

أروح لمين و اقول يا مين ينصفنى منك ينصفنى منك
</big>

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
الحب كده

الحب كده
 <div style="padding-right:2px;background:#ffffff;font-size:120%">

كلماتها 

الحب كده

وصال ودلال ورضا وخصام

اهو من ده وده الحب كده مش عايزه كلام

حبيبي لما يوعدني تبات الدنيا ضحكالي

ولما وصله يسعدني ما افكر فى اللى يجرالي

ينسيني الوجود كله ولا يخطر على بالي

ولما طبعه يتغير وقلبي يبقى متحير

مع الافكار ابات فى نار وفي حيرة تبكيني

وبعد الليل يجينا النور وبعد الغيم ربيع وزهور

اهو من ده وده الحب كده مش عايزه كلام

الحب كده

حبيب قلبي يا قلبي عليه ولو حتى يخاصمني

ويعجبني خضوعي اليه واسامحه وهو ظالمني

وبعد الغيم ما يتبدد وبعد الشوق ما يتجدد

غلاوته فوق غلاوته تزيد ووصله يبقى عندي عيد

وبعد الليل يجينا النور وبعد الغيم ربيع وزهور

اهو من ده وده الحب كده مش عايزه كلام

الحب كده

يا سعده اللى عرف مرة حنان الحب وقساوته

ويا قلبه اللى طول عمره ما داق الحب وحلاوته

تشوفه يضحك وفي قلبه الأنين والنوح

عايش بلا روح وحيد والحب هو الروح

حبيب قلبي وقلبي معاه بحبه فى رضاه وجفاه

اوريه الملام بالعين وقلبي على الرضا ناوي

بيجرح قد ما يجرح ويعطف تاني ويداوي

اهو من ده وده الحب كده مش عايزة كلام

الحب كده

شوف كمان 
ليستة اغانى ام كلثوم

</big>

اغانى باللغه المصريه
اغانى ام كلثوم
دانيال دينيت

دانيال كليمنت دينيت (اتولد 28 مارس 1942 فى بوسطن بولاية ماساتشوستس) فيلسوف وملحد وسيكيولاري امريكاني، ابحاثه بتركز على فلسفة العقل، وفلسفة العلم، وفلسفة البايولوجيا، وبالاخص علاقة المجالات دي من الفلسفة بالبايولوجيا التطوريه والعلوم المعرفيه. حاليا، هو استاذ فى جامعة تفتس قريب من مدينة بوسطن.

مواليد 1942
فلاسفة القرن العشرين
فلاسفة القرن الواحد والعشرين
ملحدين امريكان
فلاسفه امريكان
فلاسفه ملحدين
فلاسفة العقل
فلاسفة العلوم
سايكولوجيين تطوريين
ويلارد فان اورمان كواين

ويلارد فان اورمان كواين (25 يونيه 1908 - 25 ديسمبر 2000) كان فيلسوف امريكي وأستاذ الفلسفه بجامعة هارفارد ومدرس للرياضيات.

ملحدين امريكان
مواليد 1908
وفيات 2000
فلاسفة القرن العشرين
فلاسفه امريكان
فلاسفه ملحدين
هجرتك

هجرتك

كلماتها 
هجرتك يمكن أنسى هواك.. وأودع قلبك القاسي

وقلت اقدر فى يوم أسلاك.. وأفضي م الهوى كاسي

لقيت روحي فى عز جفاك.. بافكر فيك وانا ناسي

غصبت روحي على الهجران.. وانت هواك يجري ف دمي

وفضلت أفكر فى النسيان.. لما بقى النسيان همي

لو خطر حبك فى بالي.. والا زار طيفك خيالي

حاولت أهرب م الافكار..اللى تشعلل نار حبي

وفضلت وانا بالي محتار.. فى الحب بين عقلي وقلبي

وكان هجري عشان أنساك.. واودع قلبك القاسي

لقيت روحي فى عز جفاك.. بافكر فيك وانا ناسي

صعبان عليّ جفاك.. بعد اللى شفته فى حبك

مش قادر انسى رضاك.. أيام ودادك وقربك

لكن اعمل ليه ..وانا قلبي لسه صعبان عليه

صعبان عليه إنه اتمنى ..جنة قربك

ونال مراده واتهنى .. بنعيم حبك

ورجعت تسقيه من صدك .. كاس الهجران

وتفوت عليه أيام بعدك .. سهد وحرمان

وقلت أراضيه وأنسى هواك .. واودع قلبك القاسي

وقلت اقدر فى يوم أسلاك.. وأفضي م الهوى كاسي

لقيت روحي في عز جفاك.. بافكر فيك وانا ناسي

ياما حاولت أنساك.. وأنسى ليالي هواك

وانسى الجمال اللى شفته.. في الوجود وياك

حرمت روحي من كل نسمة.. كانت بتسري بينك وبيني

وحرمت روحي من كل نعمة.. كانت بتحلى وياك ف عيني

وقلت أعيش من غير ذكرى.. تخلي قلبي يحن اليك

ما فضلش عندي ولا فكرة.. غير اني أنسى أفكر فيك

وصبحت بين عقلي وقلبي.. تايه حيران

أقول لروحي من غلبي.. انسي النسيان

مادام باهجر عشان أنساك.. وأودع قلبك القاسي

واشوف روحي فى عز جفاك.. بافكر فيك وانا ناسي

انظر ايضاً 
ليستة اغانى ام كلثوم

اغانى باللغه المصريه
اغانى ام كلثوم
فاكر لما كنت جنبى

فاكر لما كنت جنبى
 
  <div style="padding-right:2px;background:#ffffff;font-size:120%">

كلمات 
 
فاكر لما كنت جنبي والنسيم لاعب غصون الشجر

والغصن مال على الغصن قال ما أحلى الوصال للي انتظر

والفرحة تمت للأحباب والغصن عانق حبيبه

وانا اللى قلبي فى حبك داب من غير ما يبلغ نصيبه

العين ترعاك والروح تهواك

ويا ريتني معاك

زي الغصون لو بعدت يوم جه النسيم قرب بينها

والغصن مال ع الغصن قال ما أحلى الوصال للي انتظر

فاكر لما كنت جنبي والغمام داعب جبين القمر

والليل ساري والنيل جاري والموجه تجري ورا الموجه

عايزة تطولها تضمها وتشتكي حالها

من بعد ما طال السفر

جه النسيم قرب بينها وكل موجة ف أحضانها

حبيب بعيد قرب منها

والفرحة تمت للاحباب الموج شبع من حبيبه

وانا اللى قلبي فى حبك داب من غير ما يبلغ نصيبه

ويا ريتني زي الموج فى النيل

صبر ونال وارتاح وقال

ما احلى الوصال للي .. انتظر

شوف 
ليستة اغانى ام كلثوم

 عازف الرق فى الصورة حسين معوض لكن فى هذه الاغنية ابراهيم عفيفي

اغانى باللغه المصريه
اغانى ام كلثوم
يا ظالمنى

يا ظالمنى
  <div style="padding-right:2px;background:#ffffff;font-size:120%">

كلمات 
يا ظالمني يا هاجرني وقلبي من رضاك محروم

تلوعني وتكويني تحيرني وتضنيني

ولما أشكي تخاصمني وتغضب لما أقولك يوم

يا ظالمني

حرام تهجر وتتجنى وتنسى كل ما جرى لي

واقضي العمر أتمنى يصادف يوم وتصفى لي

صبرت سنين على صدك وقاسيت الضنى ف بعدك

عشان تعطف علي يوم

وتهجرني وتنساني وتتركني لأشجاني

ولما اشكي تخاصمني وتغضب لما اقول لك يوم

يا ظالمني

أطاوع فى هواك قلبي وانسى الكل علشانك

وادوق المر فى حبي بكاس صدك وهجرانك

ويزداد الجوى بيا يبان الدمع فى عنيا

ويكتر فى هواك اللوم

وابات ابكي على حالي وتفرح فيا عذالي

ولما اشكي تخاصمني وتغضب لما أقول لك يوم

يا ظالمني

حكيت لك عن سبب نوحي ونار الوجد فى دموعي

وبان للناس ضنا روحي وتعذيبي وتلويعي

رحمني اللى فرح فيا .. وبعد اللوم رأف بيا

وقلبك ما رحمني يوم

بقى العازل يدوق كاسي وقلبك يا ضنين قاسي
 
ولما اشكي تخاصمني وتغضب لما اقول لك

ياظالمني

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
لسه فاكر

لسه فاكر

كلماتها 
لسه فاكر قلبي يدي لك امان

ولا فاكر كلمه هتعيد اللى كان

ولا نظره توصل الشوق والحنان

لسه فاكر كان زمان .. كان زمان

كانت الايام فى قلبي دموع بتجري

وانت تحلا لك دموعي وهيا عمري

ياما هانت لك وكانت كل مره

تمحي كلمه من آمالي فيك وصبري

كلمه كلمه لما راح الهوا ويا الجراح

واللي قاسيته فى ليلي اتنسا ويا الصباح

والنهارده الحب والشوق والحنان

لما تسألني أقولك كان زمان..كان زمان

لسه فاكر كان زمان .. كان زمان

ياما حليت لك آهات قلبي وهيّا

من قساوتك انت والأيام عليّا

كنت تسمعها نغم واسمع صداها

نار تدوب حبنا شويه شويه

النغم رجعت حلاوته لقلبي وفضل لك قساوته

و الهوا اللى هان عليّا ابتديت تعرف غلاوته

النهارده الحب و الشوق و الحنان

لما تسألني أقولك كان زمان. .كان زمان

لسه فاكر كان زمان .. كان زمان

والليالي كنت بتسمي الليالي

لعبة الخالي وهي عمر غالي

كنت ابات أسأل عليك ظني ودموعي

وانت متهني بحيرتي وانشغالي

قل لي إيه قصدك معايا

بعد ما عرفنا النهايه

إنت إيه مشتاق لحبّي

ولّا لدموعي و أسايا

لما تسألني أقول لك كان زمان. .كان زمان

لسه فاكر كان زمان ..كان زمان

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
يا ليلة العيد

يا ليلة العيد آنستينا

 أنعم الملك فاروق الاول على ام كلثوم، بوسام الكمال ليصبح لقبها "صاحبة العصمة" بعد ماغنت له الاغنيه دى فى حفلة النادى الاهلى فى 17 سبتمبر 1944.

كلماتها 
يا ليلة العيد آنستينا ... وجددتي الأمل فينا

هلالك هل لعنينا ... فرحنا له وغنينا

وقلنا السعد حيجينا ... على قدومك يا ليلة العيد

جمعت الأنس ع الخلان ... ودار الكاس على الندمان

وغني الطير على الأغصان ... يحيي الفجر ليلة العيد

حبيبي مركبه تجري ... وروحي فى النسيم تسري

قولوا له يا جميل بدري ... حرام النوم فى ليلة العيد

يا نور العين يا غالي ... يا شاغل مهجتي وبالي

تعالى اعطف على حالي ... وهني القلب بليلة العيد

يا نيلنا ميتك سكر ... وزرعك فى الغيطان نور

تعيش يا نيل ونتهنى ... ونحيي لك ليالي العيد

*والمقطع الاخير فى اول ماغنت هذه الاغنية فى فيلم دنانير عام 1939 مدحت فيه هارون الرشيد و جعفر البرمكي (انظر الفيلم) غنته كالآتي

يا دجلة ميتك عنبر ... وزرعك فى الغيطان نور

يعيش هارون يعيش جعفر ... ونحيي لكم ليالي العيد

و فيما بعد و فى حفلة حضرهاالملك فاروق فى عيد جلوسه

يا نيلنا ميتك سكر ... وزرعك فى الغيطان نور

يعيش فاروق ويتهنى ... ونحيي لُه ليالي العيد

 (وبعدها غنت فى الحفـله دى الكوبليه الاخير من اغنية حبيبى يسعد اوقاته):

حبيبي زي القمر قبل ظهوره يحسبوا المواعيد

حبيبي زي القمر يبعث نوره من بعيد لبعيد

والليلة عيد ع الدنيا سعيد

عز وتمجيد لك يا مليكي

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
على بلد المحبوب

على بلد المحبوب
  <div style="padding-right:2px;background:#ffffff;font-size:120%">

كلمات 
 
على بلد المحبوب ودينى زاد وجدى والبعد كاوينى

ياحبيبى ده انا قلبى معاك طول ليلي سهران وياك

تتمنى عينى رؤياك أشــكي لك وأنت تواسينى

يا هنايا لما افرح بيك واتــهني بقربك واناجيك

وعيني تبقي فى عينيك احكي لك وانت تراعيني

يامسافر على بحر النيل أنا ليّ فى مصر خليل

من حبه مابنام الليل على بــلد المحبوب وديني

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
افرح يا قلبى

افرح يا قلبى

كلماتها 
افرح يا قلبي لك نصيب تبلغ مناك ويا الحبيب
 
افرح يا قلبي

يا فرحة القلب الحزين لو صادف الخل الامين
 
بعد التمني و الحنين يبلغ مناه ويا الحبيب
 
افرح يا قلبي
 
الفكر كان تايه شريد و القلب كان هايم وحيد
 
و اللي انكتب له يكون سعيد يبلغ مناه ويا الحبيب

افرح يا قلبي
 
غنى له الحان الغرام و احكي له اسباب الهيام
 
و افرح يا قلبي بالمرام وابلغ مناك ويا الحبيب
 
افرح يا قلبي
 
اقطف معاه زهر الحياه مدام هواك وافق هواه
 
اخلص اليه و اطلب رضاه و ابلغ مناك ويا الحبيب
 
افرح يا قلبي

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
ليلى ونهارى

ليلى ونهارى

كلماتها 
ليلي ونهاري فكري بيك مشغول

وحياتي لك وحدك ولك على طول

ولسه بتصدق حسود وعزول

قالوا لك الغيرة تزود حبى

وبالدموع والحيرة تملك قلبي

لا يا حبيبي

بالحب وحده أنت غالي علي

بالحب وحده انت ضي عينيا

بالحب وحده وهو وحده شوية

لا يا حبيبي

أنا لما حبيتك خطر على بالي

اللى جرالي واللي راح يجرى لي

صورت أفراحي ونعيمي فى قربك

وسهدي فى بعدك ونار عزالى

عمري ما قلت ازاي وليه حبيتك

ولا عمري قلت يا ريتني يوم ويا ريتك

وبكل قلبي وبكل عقلي هويتك

الحب هو الود والحنية

عمره ما كان غيره وظنون وأسية

والحب هو اللي بأمره هويتك

وأمره لا بإيدك ولا بإدياه

وأمره لا بايديك ولا بايديه

مين اللي قال عزك فذل خضوعي

ولا غلاوتك فى الهوى بدموعي

لو كنت أرضى بالهوان فين قلبي

وازاي تخونه وتحكمه فى ضلوعه

بالحب انا سلمت قلبي إليك

بالحب وحده مش بغيرتي عليك

فين الحنان فين الأمان يا حبيبي

لو حيرت فكري الظنون حواليك

الهجر أهون من عذابي فى قربك

ولا أشوفشي يوم أندم عليه وأنا جنبك

وكفاية أعيش بالذكريات فى بعادك

ده أنا عشت أكتر من حياتي فى حبك

بالحب وحده أنت غالي علي

بالحب وحده انت ضي عني

بالحب وحده وهو وحده شوية

لا يا حبيبي

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
شمس الاصيل (اغنيه)

شمس الاصيل
 
  <div style="padding-right:2px;background:#ffffff;font-size:120%">

كلمات 
 
شمس الاصيل دهبّت

خوص النخيل يا نيل

تحفة ومتصورة

فى صفحتك يا جميل

والناي على الشط غنى

والقدود بتميل

على هبوب الهوا

لما يمر عليل

يا نيل أنا واللي احبه

نشبهك بصفاك

لانت و رقت قلوبنا

لما رق هواك

وصفونا فى المحبة

هو هو صفاك

ما لناش لا احنا ولا انت

فى الحلاوة مثيل

انا وحبيبي يا نيل

نلنا أمانينا

مطرح ما يسري الهوى

ترسى مراسينا

والليل إذا زاد وطال

تقصر ليالينا

واللي ضناه الهوى

باكي وليله طويل

انا وحبيبى يا نيل

غيبين عن الوجدان

يطلع علينا القمر

ويغيب كأنه ما كان

بايتين حوالينا نسمع

ضحكة الكروان

على سواقي بتنعي

ع اللى حظه قليل

يا نيل

شوف كمان 
ليستة اغانى ام كلثوم

معنى شمس الاصيل من معاني الاسماء 

اغانى وطنيه مصريه
اغانى باللغه المصريه
اغانى ام كلثوم
مون جيون-يونج

مون جيون-يونج (6 مايو 1987) هى ممثله و عارضة ازئاء و نجمة اعلانات من كوريا الجنوبيه.ابتدت حياتها الفنيه و هى عندها اتناشر سنه يادوب ك موديل  و بعدها سنة خدت اول دور فى فيلم تسجيلى اسمه على الطريق (1999).

فيلموجرافيا 

 1999 길 위에서 (على الطريق)
 2002 연애소설 (كونشيرتو المحبين)
 2003 장화·홍련 (قصة اختين)
 2004 어린 신부 (عروستى الصغيره)
 2005 댄서의 순정 (خطوات بريئه)
 2006 사랑따윈 필요 없어 (ماتحبنيش)

مواليد 1987
ممثلات كوريات جنوبيات
هيفاء وهبى

هيفاء وهبى (اتولدت فى بيروت، لبنان، 10 مارس 1976)، مغنيه، وممثله، وفنانه استعراضيه لبنانيه من اب لبنانى وام مصريه. اتلقبت بـ "عطر الليل"، و"فراشة الوادى". اتولدت هيفا سنة 1972 من اب من جنوب لبنان وام مصريه، ونشئت فى بيروت. وهى صغيره اشتغلت فى محل بيع مجوهرات، ومانيكان، وفى الاعلانات. اتجوزت ابن عمتها، وخلفت منه بنت اسمها زينب، وانفصلت عنه. كسبت مسابقة جمال جنوب لبنان، لكن اتسحبت منها الجايزة بسبب ان عندها بنت وده كان ضد شروط المسابقه. حبت وغوت المزيكا، والعزف على البيانو من صغرها. ومن حوالى سنة 1996 عملت اغانى، وكليبات كتيرة، وعملت استعراضات جميلة، واتشهرت شهرة كبيرة بعد ما اتجهت للغنا فى مصر، واشتركت باُغنيتها "واوا" فى فيلم "مرجان احمد مرجان" مع الممثل المصرى عادل إمام، ومثلت في فيلم "دكان شحاته".

حصلت هيفا على تكريم واسع، وجوايز كتيرة، وغنت فى بلاد كتيره، وفى 24 ابريل 2009 اتجوزت من رجل الاعمال المصرى احمد ابو هشيمة، فى حفله كبيرة، وانفصلت عنه في 2012. وشاركت هيفا بلجنة تحكيم برنامج شكلك مش غريب اللى بيتعرض على "MBC 1"، و"MBC مصر".

هيفاء فى مواجهة العنف والتخلف 

هيفا مغنية حديثة متطورة من لبنان، اللى اتعرفت بالتوليرانسيه، والانفتاح الحضارى، لكن بتغنى وسط منطقه منغلقه فكرياً، ومتخلفة من العالم، بيسود فيها التطرف والعنف، فيها ناس كتيرة ما بتحترمش الستات، وبتعتبرهم عورة، وبتحرم الغنا والفن، وعندها تبيين الدراع عرا، عشان كده اتعرضت لحملات تشهير كتيرة زى غيرها من الفنانات فى المنطقه دى، واتمنعت من الغنا فى كذا بلد، لكن شخصيتها قوية وبتقدر تعرض وجهة نظرها بقوة وشجاعة، وبترفض الابتزاز. اتعرضت هيفا هيه والمغنيه اللبنانية نانسى عجرم بعد مباراة كوره بين مصر والجزاير يوم 18 نوفمبر 2009 فى تصفيات كاس العالم لحملة شرسه من الجزاير واطراف عربية اكمنهم شجعو مصر! واتهاجمو فى الجرانيل الجزايرية بالبربرى والعربى والفرنساوى.
ووصل الهجوم لحد التهديد. عن الموضوع ده قالت هيفا إنهم زجو بإسمها لما رفعت علم مصر، وغنت لكاس العالم فى حفله ولكن ما يهمهاش رأيهم فى الموضوع ده، وما يهمهاش قرار منعها من الغنا فى الجزاير (هى ونانسى عجرم اتمنعو من الغنا فى الجزاير لتشجيعهم فريق مصر!). غنت هيفا اغنيه لمصر اسمها "80 مليون إحساس" من كلمات بهاء الدين محمد، وألحان محمد الصاوى، وتوزيع احمد ابراهيم.

ملاحظات

لينكات تانيه 

 موقع هيفاء وهبى الرسمي
 منتديات هيفاء وهبى الرسميه
 هيفاء وهبى: لا أخشى تهديدات الجزائريين

مواليد 1976
مغنيات لبنانيات
ممثلات لبنانيات
لبنانيين عاشو فى مصر
لبنانيين مصريين
مصريين لبنانيين
مغنيات مصريات
ممثلات مصريات
مغنيات اغراء
ممثلات اغراء
شيعه لبنانيين
عائشه عبد الرحمن

عائشه عبد الرحمن او عيشه عبد الرحمن (دمياط،نوفمبر 1913 - القاهره، 1 ديسمبر 1998)، صحفيه و كاتبه و مفكره مصريه كبيره كتبت و اشتهرت بإسم "بنت الشاطئ" اللى اختارته كإسم مستعار و كانت بتقصد شط دمياط. ألفت كتب كتيره و حققت نصوص تاريخيه و كتبت مقالات متنوعه فى الجرانيل على مدى ستين سنه. كانت اول ست تلقى محاضرات فى جامعة الازهر. مع انها ست بقت عضوه فى مجمع البحوث الاسلامية فى القاهره. من مؤلفاتها "التفسير البياني للقرآن الكريم"، و "القرآن وقضايا الانسان" و عمل ادبى اسمه "على الجسر" و بيحتوى على سيره ذاتيه من قصة حياتها.

تعليمها 
اتولدت عيشه عبد الرحمن فى دمياط سنة 1913 و ابوها كان من كبار علما الازهر اسمه الشيخ محمد بن على عبدالرحمن اللى كان اصلاً من قرية شبرابخوم التابعه لمركز قويسنا فى محافظة المنوفيه لكن اتجوز دمياطيه و استقر فى سوق الحسبة فى دمياط. اياميها كانت لسه البنات ما بيقدروش يتعلمو فى المدارس و ابوها بخلفيته ما كانش بيحبذ انها تتعلم لكن دخلت الكتاب و هى صغيره و ساعدتها امها و جدها لأمها اللى كانو من انصار تعليم البنات و قدرت عيشه بإراده جامده انها تدرس فى البيت و تختزل مراحل التعليم و تاخد شهادة كفاءة المعلمات من البيت سنة 1929 و كانت الاولى على كل اللى عملو الامتحان على مستوى مصر.

كملت عيشه دراستها من البيت و اخدت شهادة البكالوريا قسم أدبى سنة 1934 و دخلت كلية الاداب قسم لغه عربيه فى جامعة فؤاد الاول فى القاهره و بعد ما اخدت الليسانس كملت و اخدت الماجستير سنة 1941 و الدكتوراه فى الاداب سنة 1950 و اتعينت معيده فى الكليه و بعدين بقت استاذه للتفسير و الدراسات العليا.

انجازاتها 
اتجوزت استاذها فى الجامعه. الشيخ امين الخولى مؤسس جماعة الأمناء اللى طلع منها كتاب مصريين كتار زى عز الدين اسماعيل و صلاح عبدالصبور و فاروق خورشيد و هى نفسها "بنت الشاطئ". امين الخولى كان نايب عميد لكلية الاداب فى اربعينات القرن العشرين و كان بيلبس لبس ازهرى لكن كان متعلم و باحث.

ابتدت عيشه مشوارها فى الصحافه فى جورنال الاهرام سنة 1936 و فضلت تكتب فيه لمدة ستين سنه. لما دخلت الاهرام فى البدايه كانت بتشتغل فى مكتب رئيس التحرير انطون الجميل و كانت الست الوحيده اللى بتشتغل فى الاهرام. مع انها ست بقت عضوه فى مجمع البحوث الاسلامية فى القاهره.

كرمتها الدوله المصريه بجايزتها التقديريه فى الادب سنة 1978 و بجوايز فى الدراسات الاجتماعيه. و كرمتها بلاد تانيه.

اتوفت عيشه عبد الرحمن و هى عندها 86 سنه فى مستشفى هليوبوليس فى حى مصر الجديده فى القاهره فى اول ديسمبر 1998 بعد ما إتصابت بجلطه فى الشريان التاجى وقصور فى الدوره الدموية للقلب.

مصادر 
 ماهر حسن، المصرى اليوم، مؤسسة المصرى اليوم للصحافة و النشر، عدد 1997، 1 ديسمبر 2009.

مواليد 1913
وفيات 1998
كاتبات مصريات
مفكرين مصريين
نسويين مصريين
متعلمين فى جامعة القاهره
مصريين اخدوا جايزة الدوله التقديريه
دمايطه
رمسيس شافى

رمسيس شافى Ramses Shaffy ( نويلى سور سين ، فرنسا ، 29 اغسطس 1933 - امستردام ، هولندا ، 1 ديسمبر 2009 ) ، مغنى هولندى و ممثل و استعراضى كبير من اب مصرى و ام روسيه. بعد ما اشتغل ممثل لفتره لمع كمغنى لأغانى من نوعية الشانسون Chanson فى ستينات القرن العشرين و بقا من اكبر و اشهر المغنيين فى هولندا. من اغانيه المشهوره " سامى " Sammy، و " حا نستمر " We zullen doorgaan، و " سيبنى " Laat me ، و " غنى، قاوم، عيط، صلى، اضحك، اشتغل و استعجب " Zing, vecht, huil, bid, lach, werk en bewonder . كان فخور بأصله المصرى و احتفظ و اشتهر بإسمه رمسيس.

نشئته 
اتولد رمسيس شافى فى نويلى سور سين Neuilly-sur-Seine جنب باريس فى فرنسا سنة 1933 من دبلوماسى مصرى و كونتيسه بولنديه من اصل روسى. نشأ فى مدينة كان فى جنوب فرنسا لكن بعد ما عييت امه اخدته خالته هولندا و اتبنته عيله فى مدينة ليدن فى هولندا. لحظة فراقه لأمه كانت اليمه و اثرت عليه و غنى من وحيه اغنية " القطر اللى رايح الشمال " De trein naar het noorden ، اللى من ضمن كلماتها : وقفتى ما بتتحركيش ،و الدمع فى عينيكى على رصيف المحطه ، لما انا كنت لسه صغير ، فى القطر اللى رايح على الشمال. بصينا لبعض ، فى وقت المغربيه ، لما انا كنت لسه صغير ، فى القطر اللى رايح على الشمال. من غير ما أدرى فهمت ، مشوارى دلوقتى ابتدا ، فى القطر اللى رايح على الشمال " و خلصت بكلمات بتقول : " لسه انتى واقفه قدامى ، على رصيف محطه مهجوره ، لإن ربنا ما استجابش لصلاتنا ".

لمعانه 

رمسيس ما خلصش التعليم الثانوى و دخل مدرسة المسرح فى امستردام سنة 1955 و عمل شوية اعمال كوميديه مسرحيه، و فى سنة 1960 سافر روما مع زميل ليه يدورو على شغل كممثلين لكن ما لقيوش فرجع هولندا و كتب عن رحلته كتاب " جوابات من روما ". فى سنة 1964 انشأ فرقه مسرحيه اسمها " شافى شانتان " Shaffy Chantant و اشتغل مع مغنيه مشهوره اسمها ليزبيت ليست Liesbeth List و بيانيست اسمه لويس فان دايك Louis van Dijk و لمع نجمه كفنان قدير و فى سنة 1968 غنى ديو مع المغنيه ليزبيت ليست و ذاعت شهرته و بقى من ألمع المغنيين فى هولندا ، و فى بداية التمنينات اتجه للتمثيل فى المسرح و السينما و نجح نجاح كبير فى دور دون كيشوت فى مسرحيه غنائيه اسمها " الراجال من لامانشا " قدمتها فرقة باليه فلاندر الملكيه.

فى سنة 2002 عمل عنه المخرج بيتر فلورى Pieter Fleury فيلم تسجيلى اسمه " رمسيس : فين أميرى " 'Ramses: Où est mon prince' و كسب الفيلم جايزة العجل الدهبى فى مهرجان اوترخت السينمائى.

اتعرض رمسيس لمشاكل صحيه بسبب ادمانه الخمره و اتصاب بداء كورساكوف syndroom Korsakov و اعتزل الفن فتره لكن قدر بإراده جامده انه يتجاوز الادمان و العيا و ظهر على المسرح تانى سنة 2005 مع زميلة حياته ليزبيت ليست و نجحت اغانيه. و فى يوليه 2008 غنى فوق مسرح مدينة سانت نيكلاس المكشوف فى بلجيكا بمناسبة أعياد 11 يوليه و نجح نجاح كبير.

جوايز و تقدير 

رمسيس شافى اخد جوايز تقديريه كتيره و كرمته هولندا فأخد سنة 2002 وسام فارس الأسد النيديرلاندى geridderd in de Orde van de Nederlandse Leeuw ، و جايزة اديسون اوفر Edison Oeuvre اللى نالها فى 31 مايو 2006 كتقدير لجهوده فى تطوير الاغنيه الهولنديه. و فى 6 نوفمبر 2007 اتعمل له تمثال اتحط فى مسرح امستردام Amsterdamse Schouwburg. فى ذكرى وفاته اصدرت هولندا ورقة بوسته عليها بورتريت ليه و اتكتب تحته بحروف كبيره اسمه " رمسيس ".

رمسيس الشافى كان شخصيه لطيفه و محبوبه عاش فخور بأصله المصرى و حبته الناس حب كبير. اتوفى فى امستردام فى 1 ديسمبر 2009 بعد فترة عيا طويله.

لينكات خارجيه 
 موقع رمسيس شافى الرسمى

مواليد 1933
وفيات 2009
مغنيين هولانديين
هولانديين مصريين
مثليين
شانسون

شانسون Chanson كلمه فرنساوى معناها اغنيه. و على كده الأغانى من نوعية الشانسون هى أغانى بتتغنى بطريقة الغنا الريقه تقليديه او طريقه حديثه. الاكورديون هو أهم الة مزيكا بتصاحب أغانى الشانسون التقليديه. مغنى الشانسون بيتسمى شانتور chanteur و نصوص أغانى الشانسون و نوتها المتجمعه فى كراسه او كتب بالخصوص من العصور الوسطى و عصر النهضه بتتسمى شانسونير Chansonnier يعنى " كتاب الأغانى ".

اغنية الشانسون تاريخها قديم ، فى العصور الوسطى استخدمها مغنيين التروبادور Troubadour فى اغانيهم العاطفيه اللى فى العاده كانت بتتكلم عن الحب. اقدم أغانى الشانسون هى " الشانسون دى جيست " Chanson de geste و دى كانت أغانى أشعارها ملحميه بتحكى سير ابطال قدام و حكايات تاريخيه خرافيه و شبه خرافيه من اشهر الأغانى دى كانت اغنية رولاند La Chanson de Roland اللى جزء منها بيحكى بخلط خرافى عن بطولات الملك شارلمان. و فيه نوعيه معروفه بإسم " الشانسون الصليبيه " Chanson courtoise و دى ازدهرت فى القرن الاتناشر و التلتاشر .

من اشهر مغنيين الشانسون فى فرنسا فى القرن العشرين جاك بريل Jacques Brel و جورج براسانس Georges Brassens و ايديت بياف Édith Piaf و غيرهم. انتشرت أغانى الشانسون فى اوروبا و بتتغنى باللغات المحليه. رمسيس شافى كان من اشهر مغنيين الشانسون فى هولندا.

فرنسا
غنا

eo:Ŝansono
توايلايت (الشفق)

توايلايت او الشفق باالعربى (بالانجليزى Twilight) هيا اول رواية من سلسة من الروايات(اربع روايات لحد دلوقتى)السلسلة بتدور حوالين قصة حب بين مصاص الدماء ادوارد كولين والبنت ايزابيلا سوان. السلسلة من تأليف الكاتبة الامريكيانية ستيفانى ماير والسلسلة دى نجحت جدا واتباع منها لحد دلوقتى 85 مليون نسخة واترجمت لاكتر من 37 لغة وكمان اول جرئين اتعملوا افلام والتالت بيتعمل حاليا. اصل القصص حلم حلمت بيه الكاتبة فى شهر يونيه 2003. الحلم كان عبارة عن حوار بين شخصين فى جنينة جوه غابة الشخصين دول كانوا بنت عادية التانى كان ڤامبير(مصاص دم) جميل جدا جدا وجسمه كان كله بيلمع. الاتنين كانوا بيناقشوا المشاكل والصعوبات اللى مقابلاهم وهى:
 انهم وقعوا فى حب بعض .
 الڤامبير كان مشدود اوى لريحة دمها وكان بيعانى من صعوبة التحكم فى نفسه عشان ما يقتلش البنت ويمص دمها اللى كان زى المخدر الخصوصى بتاعه.
القصة كانت احسن كتاب اتباع لسنة 2008 ولحد دلوقتى اتباع منه 17مليون نسخة فى العالم كله.

احداث القصة 

القصة بتدور حوالين ايزابيلا سوان البنت اللى عندها 18سنة اللى انتقلت مؤخرا من فينيكس المشمسه بأريزونا لـ فوركس الالقصة بتدور حوالين ايزابيلا سوان البنت اللى عندها 18سنة اللى انتقلت مؤخرا من فينيكس المشمسه بأريزونا لـ فوركس

الغلاف 

الغلاف عبارة عن منظر للتفاحة الفاكهة المحرمة اللى بتمثل الحب المحرم اللى بين بيلا وأدوارد.

الفيلم 

القصة اتعملت فيلم ونزل سنة 2008 وكان ناجح جدا ماليا تكلفته كانت حوالي 37مليون دولار وايراداته فوق 350مليون دولار. الفيلم نزل فى 21نوفمبر 2008 فى امريكا. شركة ساميت انترتينمينت هى اللى انتجت الفيلم.
خنجحدجتنخ-\

القصة المصورة 

فى 15 يوليه 2009 قالت انترتينمينت ويكلى ان توايلايت بتتعمل دلوقتى رسومات ليها عشان تنزل قصة جرافيكس. الجرافيكس بيعملوا رسام الكوميكس الكورى يونج كيم. ستيفانى ماير بتراجع كل حاجة بتترسم. الجرافيكس مش هيكون شكل الممثلين اللى عملوا الشخصيات لا ده خليط من تخيل الكاتبة للشخصيات والممثلين(روبرت بتنسيون, كرستين ستيوارت).

شخصيات القصة 

 بيلا .البطلة
 ادوارد كولين.الحبيب
 تشارلى سوان.الاب
 رينيي.الام
 أليس كولين.اخت ادوارد
 أيميت كولين.اخوه
 كارليل كولين. ابوه
 ناتالاب
 چاسبر هال.اخوه
 ايسمي كولين. امه (كلهم بالتبني طبعاً )
 جايكوب: دوره كان سانوى لكنه من اهم الشخصيات فى باقى السلسله.

مصادر 

الموقع الرسمى لستيفانى ماير

ت
روايات
اهل الهوى

اهل الهوى
 
  <div style="padding-right:2px;background:#ffffff;font-size:120%">

كلمات 
اهل الهوى يا ليل فاتوا مضاجعهم

واتجمعوا يا ليل صحبه وأنا معهم

يطولوك يا ليل ويقصروك يا ليل

يطولوك يا ليل من اللى فيهم

وانت يا ليل بس اللى عالم بيهم

فيهم كسير القلب والمتألم

واللي كتم شكواه ولم يتكلم

واللي قعد بعد الحبايب وحده

وبات حزين يشكي هيامه ووجده

يشكوا ولا مخلوق سمع شكواهم

إلا الكواكب فى السما سامعاهم

يطولوك يا ليل بالسهد والأفكار
 
والشمس بعد الليل تطلع عليهم نار

وبعد طول الويل تعود لهم ياليل

ويقصروك ياليل فى صحبه هنيه

على وتر رنان للصبحية

فيهم ياليل خل عطف على خله

يقوله لحن الشوق وخله يقول له

ويقصروك ياليل على هنا وسرور

والشمس بعد الليل تطلع عليهم نور

ويسألوك ياليل امتى تعود ياليل

ناس من قلوبها تقول ياليل

وناس على الأرغول تقول ياليل

واحنا معانا بدر طالع فى ليلة قدر

فيها حبيب القلب وافى ووفى الندر
 
هو يقول ياليل واحنا نقول ياليل

وكلنا بنقول ياليل اهل الهوى ياليل

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
الامل

الامل

كلماتها 
الأمل لولاه عليا
 
كنت فى حبك ضحية

بالأمل أسهر ليالي

فى الخيال وابني علالي

وأجعلك فيها نديمي

وأملكك ليلي ويومي

أنا لو أطول ده اللى بقول

يبقى المنى و لو يكون وهم و ظنون

برضك أنا عندي أمل

انا انا انا انا اناا عنديي أمل

من زمان طال انتظاري

واحتمل ولا أنت داري

نار بعادك واصطباري

كل ده علشان عينيك

ياما خبيت فى الجوارح

كل قول قاسي وجارح

اسمعه واصفح واسامح

والحنان يزداد إليك

وأنا لو يدوب قلبي

ما أتوب عن الهوى

ولو قاسيت مهما قاسيت

برضك أنا عندي أمل

يا شبيه البدر وحده

فى ارتفاع برجه وسعده

يشبهك هوه فى جمالك

وأنت فى نوره وبعده

ما التقيتشى إليك وسيلة

غير سكوتي وانتظارك

واعمل إيه ما بايدي حيله

فى انكساري واقتدارك

وأنا لو أروح عمري أنوح
 
دا محتمل

ولا أعيش من غير أمل...لكن أنا عندي أمل

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
غنيلى شوى شوى

غنى لى شوى شوى

  <div style="padding-right:2px;background:#ffffff;font-size:120%">

كلمات 

غنّي لي شوي شوي غنّي لي وخد عينيّ

خليني أقول ألحان تتمايل ليها السامعين

وترفرف ليها الأغصان النرجس مع الياسمين

و تسافر ليها الركبان طاويين البوادي طيّ

شوي شوي شوي شوي غني لي غني وخد عيني

المغنا حياة الروح يسمعها العليل تشفيه

وتداوي كبد مجروح تحتار الأطبّا فيه

و تخلّي ظلام اللّيل ف عيون الحبايب ضيّ

شوي شوي شوي شوي غني لي غني و خد عيني

لأغنّي و اقول للطير من بدري صباح الخير

والقمري مع الخضّير ويّايا يردّو عليّ

شوي شوي شوي شوي غني لي غني و خد عيني

أحلف لك بربّ البيت يا مصدّق بربّ البيت

لاسحركم إذا غنّيت وأرقّص بنات الحيّ

شوي شوي شوي شوي غني لي غني و خد عيني

لأغني و اغني و اغني و أوري الخلايق فني

و الإنسي يقول للجني و الرايح يقول للجي

المغنا حياة الروح يسمعها العليل تشفيه

و تداوي كبد مجروح تحتار الأطبّا فيه

وتخّلي ظلام اللّيل ف عيون الحبايب ضيّ

شوي شوي شوي شوي غني لي غني و خد عيني

شوف كمان 
ليستة اغانى ام كلثوم

 

اغانى باللغه المصريه
اغانى ام كلثوم
حبيبى يسعد اوقاته

حبيبى يسعد اوقاته
  <div style="padding-right:2px;background:#ffffff;font-size:120%">

كلمات 
 
حبيبي يسعد أوقاته ع الجمال سلطان

فى نظرته وابتساماته فرحة فرحتك يا زمان

ولما يخطر بقوامه ترقص الأغصان

ولما ينعم بكلامه تعزف الألحان

احلف بحبه وغرامه اصدق الأيمان
 
عمر الخيال ما يجبش مثال
 
لجمال وكمال زي حبيبي

جعلت فى القلب مكانه بس لو يكفيه
 
يسمع ضروبه وألحانه والمخبي فيه
 
فى القلب ياما حـ يلاقي كل ما يرضيه
 
ويشوف ولوعي وأشواقي والمخبي فيه
 
وابلغ وانول كل المأمول
 
دايما على طول وأنت حبيبي
 
حبيبي حبيبي

زي القمر قبل ظهوره يحسبوا المواعيد
 
زي القمر يبعت نوره من بعيد لبعيد
 
زي القمر بس جماله كل يوم يزداد

وكل ما يهل هلاله تنعاد الأعياد
 
والليلة عيد ع الدنيا سعيد

والليله عيد ع الدنيا سعيد

عز وتمجيد وانت مليكي

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
هو صحيح الهوى غلاب

هو صحيح الهوى غلاب
  <div style="padding-right:2px;background:#ffffff;font-size:120%">

كلمات 

هو صحيح الهوى غلاب ما عرفش أنا

والهجر قالوا مرار وعذاب واليوم بسنة

جانى الهوى من غير مواعيد

وكل مادا حلاوته تزيد

ما أحسبش يوم ح ياخذنى بعيد

يمنى قلبى بالأفراح

وارجع وقلبى كله جراح

ازاى يا ترى ؟

أهو ده اللى جرى!

وانا ما عرفش

نظره وكنت أحسبها سلام وتمر قوام!

أتارى فيها وعود وعهود وصدود وآلام !

وعود لاتصدق ولا تنصان

عهود مع اللى مالوش أمان

صبر على ذله وحرمان
 
وبدال ما اقول حرمت خلاص

أقول يارب زدنى كمان

ازاى يا ترى ؟

أهوه ده اللى جرى!

وانا ما عرفش

يا قلبى آه

الحب وراه

أشجان والم

واندم واتوب

وعلى المكتوب

ما يفدش ندم

يا ريت أنا أقدر أختار

ولا كنت اعيش بين جنة ونار

نهارى ليل وليلى نهار

أهل الهوى وصفوا لى دواه

لقيت دواه زود فى أساه

ازاى يا ترى ؟

أهو ده اللى جرى!

وانا ما عرفش

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
او فورتونا

او فرتونا (لاتينية: Ō Fortūna "آفرتونا")[1] هى قصيدة بالانينية من القرون الوسطى بالأحرى من اوائل القرن 13. هى جزء من مخطوطات كرمينا بورانا.

الشعر

مصادر 

شعر
القرن التلاتاشر

القرن التلاتاشر الفتره من سنة 1201 لحد سنة 1300 حسب التقويم اليوليانى فى التقويم الميلادى . و تعتبر جزء من العصور الوسطى.

لينكات برانيه

مصادر
يوهان جوتفريد هيردر

يوهان جوتفريد هيردر Johann Gottfried Hereder ( موهرونجن ، المانيا ، 25 اغسطس 1744 - ويمار ، المانيا ، 18 ديسمبر 1803 ) فيلسوف و اديب و ناقد ادبى و لغوى المانى بيعتبر مؤسس المدرسه الالمانيه فى علم التاريخ. كان فى الاصل اديب و ناقد ادبى بيحتل مكانه كبيره فى تاريخ الادب الالمانى و كان صديق مقرب ل جوته. تكوينه الفكرى كان لاهوتى كلاسيكى.

يوهان جوتفريد هيردر كان من اللى اسسو حركة الاقتحام و الاندفاع Sturm und Drang اللى ليها اثر كبير فى تاريخ الفكر الجرمانى لكن اتجه للتاريخ و الف كتب بتعتبر من اهم كتب علم التاريخ الحديث و بالذات كتابه " افكار فى فلسفة تاريخ البشر " Ideen zur Philosophie der Egeschite der Menschheit و رسالته " كمان فلسفه لتاريخ بناء الانسانيه " Auch eine geschichte zur bildung der Menschheit . لكن لانه كان مفكر موسوعى و ليه اراء كتيره فى التاريخ و الادب و علم اللغه و الدراسات القديمه اراءه و افكاره متناثره.

فلسفة التاريخ عند هيردر 
بتقوم فلسفة التاريخ عند هيردر على رأيه فى ان لازم ندرس الماضى عشان نفهم مشاكل النهارده و بكره و بيعتقد إن المجتمعات الانسانيه زى المخلوقات الحيه ليها طفوله و صبا و شيخوخه و بيقول إن المؤرخ لازم " يحس " بالعصر اللى بيأرخ ليه احساس مباشر و ابتكر كلمه المانيه بالخصوص ده هى " Einfuehlen " و شرح ان الاحساس المباشر عباره عن حاسه تاريخيه و عشان كده لفظ الاحساس Das Gefuehle ليه معنى معين عنده ، و المؤرخ الحقيقى عند هيردر هو الكاتب اللى بيقدر يكون فكره او صوره عامه Gestalt عن العصر او الشخص او الظاهره اللى بيكتب عنها ، و حاول يثبت فى كتابه " افكار عن فلسفة تاريخ الانسانيه " ان التاريخ بيخضع لقوانين زى أى حاجه فى الطبيعه و إن التاريخ بيمشى لقدام فى خط واحد ، و اتكلم عن حاجه سماها " التوازن الجوانى للجماعات " و وضح إن كل جماعه حيه سليمه لازم تحافظ على التوازن ده لان الاضطرابات و الفوضى و عهود الاستبداد و القهر و التخلف بتنتج عن فقدان التوازن. هيردر كان بيؤمن كمان بإن الانسانيه فى يوم من الايام حاتوصل عن طريق العقل و التجربه لحالة توازن تستقر معاها اسس العداله و النظام.

هيردر بأراءه و افكاره و كتاباته فتح عصر جديد فى تاريخ العلم التاريخى انتهى بإعتباره علم قايم بذاته و ليه اصوله و قواعده و دراساته الاكاديميه.

مصادر 

 حسين مؤنس ، التاريخ والمؤرخون، فلسفة التاريخ ، عالم الفكر ، المجلد 5 ، الكويت 1974
 الموسوعة الثقافية ، مؤسسة فرانكلين للطباعة والنشر، القاهرة - نيويورك 1972
 Benet, W.R. : The Reader Encyclopedia , j. W. Arrowsmith, Bristol 1977
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

فلاسفة عصر التنوير
المان
ادبا المان
فلاسفه المان
تأريخ
علم التاريخ
مواليد 1744
وفيات 1803
الاهات

الاهات

كلماتها 
آه آه آه آه آه

أه من لقاك فى اول يوم ونظرتك لي بعنيك

خاصم عيوني ليلتها النوم وبت اسأل روحي عليك

يا هل ترى

راح يعطف على فؤاد متلهف

تقول لي روحي آه

آه آه آه

وأقول لقلبي يا قلبي

وأقول لقلبي يا قلبي حبه يعادل حبي

يقول لي قلبي آه

آه آه آه

وأرجع وأسأل عقلي، هوه الزمان هيروق لي
 
يقلي قلبي اه

العقل يا ربي ضايع ومتبدد

والقلب فى جنبي يسكت ويتنهد

آه من لقاك فى اول يوم ومن رجايا ومن خوفي آه

وأقول لقلبي ياقلبي حبه يعادل حبي،

يقولي قلبي آه آه آه آه آه آه آه آه آه آه

وأرجع واسأل عقلي هوه الزمان هيرقولي، يقولي عقلي آه آه

العقل يا ربي ضايع ومتبدد

والقلب فى جنبي يسكت ويتنهد

آه من لقاك فى اول يوم ومن رجايا ومن حبي آه

وآه لما بلغت آمالي وفرحت بك

والجو صفالي

ومليت كاساتك وسقيتها لي

آه من حلاوتها آه من قساوتها

أشرب بإيدي كأس يرويني يرويني

وأشرب بإيدك كأس يكويني يكويني

بات السرور كله بيني وبينك متقسم

والزهر ويانا ينظر لنا ويتبسم

بات السرور كله بيني وبينك متقسم

بات السرور كله بيني وبينك متقسم

والزهر ويانا ينظر لنا ويتبسم

الزهر ويانا ويانا ينظر لنا ويتبسم

بات السرور كله بيني وبينك متقسم

والزهر ويانا ينظر لنا ويتبسم

الزهر ويانا ينظر لنا ويتبسم

والطير يغني لي والموج يقول وياه يقول وياه

بات السرور كله بيني وبينك متقسم

والزهر ويانا ينظر لنا ويتبسم

والطير يغني لي والموج يقول وياه يقول وياه يقول وياه

بات السرور كله بيني وبينك متقسم

والزهر ويانا ينظر لنا ويتبسم

والطير يغني لي والموج يقول وياه يقول وياه يقول وياه آه آه

يادي النعيم اللى دخلناه واللي وجدناه آه آه آه آه آه آه

الزهر ويانا ينظر لنا ويتبسم

والطير يغني لي والموج يقول وياه يقول وياه يقول وياه آه آه آه آه آه

يادي النعيم اللى وجدناه واللي دخلنه آه

وآه لما منعت ودادك

وآه لما منعت ودادك والأنس ده اتبدل ببعادك

غالطت حسادي وحسادك

أصبر وأتظاهر بالفرح والبهجة

والصبر فى الظاهر والمر فى المهجة

آه آه آه آه

تعالى شوف

تعالى شوف الطير أهو نام على ايد وقت النوم فى ظلام

واتبدل الزهر البسام لا عطر ينعش ولا أنغام

تعالى شوف الطير أهو نام على ايد وقت النوم فى ظلام

دا الأنس كان أنت والانسجام أنت

والزهر كان أنت والابتسام أنت

دا الأنس كان أنت والانسجام أنت

والزهر كان أنت والابتسام أنت

ما احسبش دا كله فى يوم يضيع مني

وأجري ورا ظله اللى ابتعد عني

ما تقول لي فين أنت

ما أحسبش دا كله فى يوم يضيع مني

وأجري ورا ظله اللى ابتعد عني

ما تقول لي فين أنت

آه آه يا للي أسست وهديت آه آه أسست وهديت آه آه

ياللي عمرت وأخليت آه آه أسست وهديت آه آه ياللي عمرت وأخليت

آه يا للي أضحكت وأبكيت آه من رضاك وصدودك

آه آه آه آه آه

اغانى باللغه المصريه
اغانى ام كلثوم
ما دام تحب بتنكر ليه

ما دام تحب بتنكر ليه
  <div style="padding-right:2px;background:#ffffff;font-size:120%">

كلمات 
مدام تحب بتنكر ليه

دا اللى يحب يبان فى عينيه

تصد عنى وتهجرنى واكلمك تهرب منى

وان غبت يوم تسأل عنى

واعرف هواك ساعة لقاك من طول جفاك

واللى يحب يبان فى عينيه مدام تحب بتنكر ليه

لو كنت عايز تراضينى وتصالح النوم على عينى

كنت اشتكيلك تواسينى

وتشوف عنيا راضيه الاسيه تعطف عليا

واللى يحب يبان فى عنيه مدام تحب بتنكر ليه

لكن فؤادك يهوانى واعرف هواك من وجدانى

هو انت تقدر تسلانى

وانا بين يديك اشكى اليك واشوف عينيك

واللى يحب يبان فى عينيه مدام تحب بتنكر ليه

شوف 

ليستة اغانى ام كلثوم

اغانى باللغه المصريه
اغانى ام كلثوم
ليه تلاوعينى

ليه تلاوعيني

 
  <div style="padding-right:2px;background:#ffffff;font-size:120%">

كلمات 
ليه تلاوعيني وانت نور عيني ايش جرى بينك بالهوى وبيني

ليه تلاوعيني

لماحبيتك وانضنى حالي وانعدم نومي وانشغل بالي

وان شكيت وجدي منظلم حالي ايه جرى بينك بالهوى وبيني

ليه تلاوعني

ليه تكايديني كل ما اتكلم ليه تحاوريني والفؤاد سلم

كل ده يخلي قلبي يتألم ايه جرى بينك بالهوى وبيني

ليه تلاوعني

الغرام اصله نظره واتمكن والجمال يسحر والدلال يفتن

واحتمال بعدك امر مش ممكن ايه جرى بينك بالهوى وبيني

ليه تلاوعيني

اسمعي الشاكي وارحمي الباكي قضى طول عمره قلبه بهواكي
 
ما افتكر مره لحظه ينساكي ايه جرى بينك بالهوى وبيني

شوف كمان 
ليستة اغانى ام كلثوم

 

اغانى باللغه المصريه
اغانى ام كلثوم
الورد جميل

الورد جميل
  <div style="padding-right:2px;background:#ffffff;font-size:120%">

كلمات 

الورد جميل .. جميل الورد

الورد جميل و له اوراق عليها دليل من الاشواق
 
اذا اهداه حبيب لحبيب يكون معناه وصاله قريب

شوف الزهور و اتعلم .. بين الحبايب تتكلم
 
شوف شوف شوف

شوف الزهور الزهور .. شوف و اتعلم

و النرجس مال .. يمين و شمال

علا الاغصان بتيه و دلال

عيونه تقول معانا عزول .. خلينا بعيد عن العزال

شوف الزهور و اتعلم .. بين الحبايب تتكلم
 
شوف شوف شوف

شوف الزهور الزهور..شوف واتعلم

يا فل يا روح يا روح الروح

مين شم هواك عمره ما ينساك
 
لكل جميل تقول بلغاك
 
حبيب مشتاق بيستناك
 
شوف الزهور و اتعلم .. بين الحبايب تتكلم
 
شوف شوف شوف

شوف الزهور الزهور .. شوف واتعلم

شوفو الياسمين جميل نعسان
 
حلى له النوم علا الاغصان
 
بكل حنان تضمه الايد
 
و بيه تزدان صدور الغيد

شوف الزهور واتعلم .. بين الحبايب تتكلم
 
شوف شوف شوف

شوف الزهور الزهور .. شوف و اتعلم

اسمعها بصوت زكريا احمد من التلفزيون المصرى 
 زكريا احمد - الورد جميل 1960

اغانى باللغه المصريه
اغانى ام كلثوم
حاقابله بكره (اغنيه)

<div style="padding-right:2px;background:#ffffff;font-size:120%">
حاقابله بكره

كلمات 
حاقابله بكره وبعد بكره
 
وبعد بعده وأقول له بكره

حاقابله بكرة

يا عيني طيبي لقيت حبيبي

وكان نصيبي أقابله بكره

أقول له اهلا ويقول لى سهلا

ويفوت نهارنا من غير ماندرى

ولما أفوته أقول له بكره

حاقابله بكره

يا قلبي جالك نديم خيالك
 
واللي جرى لك عمره مايجرى

أحفظ معاده واصون وداده
 
وافرح بقربه فى العمر مره

مادام ياقلبى حاتشوفه بكره
 
وتقابله بكره

فضلت وحدي أستنى بكره

تاخذني فكرة وتجيبني فكره
 
ولما قال لي حافضل تملي
 
لو فات نهاري أشوفه بكره
 
أقابله بكره وبعد بكره
 
وأقابله بكره

ياريت يا قلبي فى كل مره
 
كل الأحبة يتقابلوا بكره

ياطير ياشادى يالليل يانادى
 
قولوا لحبيبي حاقابله بكره

ده العمر كله يهنا لنا بكره

وأقابله بكره

شوف كمان 
ليستة اغانى ام كلثوم

اغانى باللغه المصريه
اغانى ام كلثوم
يا صباح الخير

يا صباح الخير يا اللى معانا يا اللى معانا
  <div style="padding-right:2px;background:#ffffff;font-size:120%">

كلمات 

يا صباح الخير يا اللى معانا يا اللى معانا

الكروان غنا وصحانا و صحانا

و الشمس اهى طالعه و ضحاها

و الطير اهى سارحه فى سماها

يللا معاها يللا معاها

يا صباح الخير يا اللى معانا ياللى معانا

يا هناه اللى يفوق من نومه

قاصد ربه و ناسى همومه

يفرح قلبه يسعد يومه

فرحه طول عمره ما ينساها ولا يسلاها

و الشمس اهى طالعه وضحاها

و الطير اهى سارحه فى سماها

يللا معاها يللا معاها

يا صباح الخير يا اللى معانا يا اللى معانا

الصبح اهو نور و اتبسم و اتبسم

و الدنيا ضحك لى محياها

و نسيم الأزهار اهو نسم اهو نسم

علا اهل الدنيا و احياها

البدريه ساعه نديه

يسعدنا جمالها و بهاها

يا محلاها يا محلاها

يا صباح الخير يا اللى معانا يا اللى معانا

شوف كمان 
ليستة اغانى ام كلثوم

 

اغانى باللغه المصريه
اغانى ام كلثوم
سولومون بن سيمسون

سولومون بن سيمسون Solomon ben Simson مؤرخ يهودى عاش فى مدينة وورم فى المانيا فى القرن الحداشر وقت الحمله الصليبيه الاولى وصف المدابح اللى اتعرض ليها اليهود على ايد المسيحيين و هما رايحين على الشرق عشان يحاربو المسلمين. بيعتبر نص سولومون مع نص مؤرخ يهودى تانى مش معروف الاسم اتسمى مجهول مينس The Anonymous of Mainz من اهم النصوص التاريخيه اللى بتوضح حجم الجرايم اللى ارتكبها المسيحيين فى حق اليهود فى اوروبا.

بعد البابا اوربان التانى ما دشن الحروب الصليبيه فى خطبة كليرمونت فى فرنسا سنة 1095 اتجمعت اعداد كبيره من المسيحيين بزعامة قسسه و رهبان رافعين الصلبان من امثال بطرس الناسك و قررو انهم يروحو على الشرق عشان يحاربو المسلمين و ياخدو بيت المقدس منهم. طلعت الجيوش الشعبيه المسيحيه و مشيت ناحية الشرق و فى منطقة الراين فى المانيا هاجمت مجتمعات اليهود و عملت مدابح رهيبه و خيرو اليهود بين التعميد و دخول المسيحيه او القتل ، معظم اليهود رفضو دخول المسيحيه و فضلو الموت هم و ولادهم عن انهم يبقو مسيحيين و لجا كتير من اليهود للانتحار . قتل المسيحيين اليهود فى " سبير " Spier، و " وورمس " Worms ، و مينز " Mainz "، و حرقو معبدهم فى مدينة " كولون ".

المجتمعات اليهوديه فى غرب اوروبا كانت مميزه عن مجتمعات المسيحيين اللى كانو عدوانيين ضد اليهود و زاد عدائهم ليهم بعد القرن العاشر و بقو بيسموهم " اعداء الرب " و بيطالبو بتعميدهم او قتلهم. بعد خطبة البابا اوربان بدا المسيحيين يهاجمو اليهود فى فرنسا و بعت يهود فرنسا ليهود المانيا يحذروهم من الجيوش المسيحيه اللى حا تعدى على المانيا و هى فى طريقها للشرق لكن يهود المانيا ما اخدوش الموضوع بجديه لغاية ما لقو المسيحيين بيهاجمو مجتمعاتهم و بيدبحو فيهم و فى عيالهم من غير رحمه او شفقه.

سولومون بن سيمسون كان فى وورم وقت المدابح دى و وصفها باسلوب بليغ مؤثر. بدا سيمسون الموضوع بقوله " دلوقتى انا حا احكى عن تطورات الاضطهاد اللى حصل لليهود اللى اتقتلو فى سبيل ربنا ".

مصادر 
 August C. Krey, The First Crusade, The account of eyewitnesses and participants, Princeton University Press, Princeton 1921
 Edward Peters, The first crusade, The chronicle of Fulcher of Chartres and other source materials, University of Pennsylvania Press, Philadelphia, USA 1998
 Robert Ghazan, European Jewry and the first crusade, University of California Press,
Los Angeles 1996

يهود
مؤرخين يهود
حروب صليبيه
مؤرخين للحروب الصليبيه
قهر
1278



وفيات 

 الملك اوتوكار الثانى

اهم احداث السنه

مصادر
1333



وفيات 

 الملك فواديسواف الاول

اهم احداث السنه

مصادر
نيكولاى التانى

نيكولاى اليكساندروفيتش رومانوڤ مشهور بـ القيصر نيكولاى التانى (روسى: Николай Александрович Романов, نطق: ) (اتولد: 18 مايو 1868 - مات 17 يوليه 1918) كان اخر امبراطور يحكم روسيا القيصريه.

مسك الحكم من 1894 لحد من اجبروه انه يتنازل عن العرش يوم 15 مارس سنة 1917 فى نهاية الثوره الروسيه, اللى حصلت فى فبراير 1917, و بتنازله انهارت روسيا القيصريه و انتهى حكم اسرة رومانوڤ اللى استمر حوالى 300 سنه.اتعدم بالرصاص هو و عيلته كلها على ايد البلاشفه بعدا ما الثوره البلشيفيه ما قامت فى اكتوبر 1917 و دخلت روسيا فى حرب اهليه. بعد انهيار الاتحاد السوفييتى رفعته الكنيسه الاورثودوكسيه الروسيه هو و اسرته لمرتبة القديسين.

مواليد 1868
وفيات 1918
اسرة رومانوف
قياصرة روسيا
مواليد فى سانت بطرسبورج
سان سيمون

كلاود هينرى دى روفروى كونت سان سيمون Claude Henri de Rouvroy comte de Saint-Simon ( باريس ، 17 اكتوبر 1760 - 19 مايو 1825 ) ، فيلسوف و مفكر اشتراكى يوتيبى فرنساوى كبير من اللى مهدو بأفكارهم للثوره الفرنسيه و من ألمع اصحاب الفكرى الثورى فى تاريخ اوروبا. اتعرفت افكاره بالسانت سيمونيه Saint-Simonianism. اثرت افكاره على ممفكرين كتار منهم اوجست كومت Auguste Comte ، و كارل ماركس Karl Marx ، و جون ستيوارت ميل John Stuart Mill ، و اوجوستان تييرى Augustin Thierry.

بيتحسب على علما الاجتماع و الاقتصاديين و فيه بيعتبروه مؤسس علم الاجتماع ، لكن هو نفسه كان بيعتبر ان ميدانه هو الفيزيا الاجتماعيه La Phisique Social حيث انه كان بيعتقد إن عن طريق تحليل المجتمع تحليل فيزيائى ممكن ان التاريخ يبقى علم يقينى زى أى علم طبيعى.

عكف سان سيمون على دراسة تاريخ اوروبا من وقت سقوط الامبراطوريه الرومانيه ، و وصل لنتيجه ان التاريخ بيتلخص فى صراع متواصل بين العاملين ( زراع و صناع ) اللى بيسميهم " الطبقه التالته " Tiers-etat من جهه ومن جهه تانيه الطبقتين الاعلى طبقة النبلا ( الملوك و الاقطاعين ) وطبقة كبار رجال الدين ( الاكليروس ) اللى بيستفيدوا من جهود العاملين. شرح سان سيمون ازاى الملوك ايدو الطبقه التالته فى صراعها مع امرا الاقطاع فى فترة العصور الوسطى ، و كان من مظاهر التأييد انهم ادو حقوق لسكان المدن ( التجار و الصناع ) اللى كانو بيكرهو امرا الاقطاع بسبب استغلالهم ليهم، و نتيجه للصراع ده ظهرت المدن الصناعيه الغنيه Les Bourges و سكانها البرجوازيين Les Bourgeoisاللى اتزعمو الطبقه التالته فى نضالها ضد امرا الاقطاع و بعد كده قادوها فى صراعها ضد الملوك فى احداث الثوره الفرنسيه و الفتره اللى بعدها. و بكده سان سيمون كان من اول المفكرين اللى اخدو بالهم ان صراع المصالح الاجتماعيه او مصالح الطبقات الاجتماعيه هى السبب لالرئيسى فى الحركه التاريخيه ، و اول المفكرين اللى اتنبهو لحرب الطبقات و حرب المصالح و دورها الكبير فى حركة التاريخ. اتلمذ على ايد سان سيمون مفكرين كتار كان من ضمنهم اوجوستان تييرى Augustin Thierry.

مصادر 

 حسين مؤنس ، التاريخ والمؤرخون، فلسفة التاريخ ، عالم الفكر ، المجلد 5 ، الكويت 1974
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 Benet, W.R. : The Reader Encyclopedia , j. W. Arrowsmith, Bristol 1977
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

فرنساويين
فلاسفه فرنساويين
تاريخ
يوتوبيين
ثوره فرنسيه
مواليد 1760
وفيات 1825
اوجوستان تييرى

اوجوستان جاك نيكولاس تييرى Augustin Jacques Nicolas Thierry( بلوا، لوار اى شير، فرنسا، 10 مايو 1795 - باريس، 1856 ) ، مفكر و روائى و مؤرخ فرنساوى من اتباع و تلاميذ سان سيمون. بيعتبر من المؤرخين الرومانتيكيين بسبب تفوقه اللغوى و قدرته على صب رؤيته فى قالب درامى بطريقة تشبه طريقة المؤرخ جيبون. جنب اهتمامه بالتاريخ كان مهتم بالاجتماع و كان بيكتب قصص. بيعتبر كتابه " تاريخ الغزو النورمانى لبريطانيا " Histoire de la Conquête de l'Angleterre par les Normands من احسن الكتب اللى اتناولت الموضوع ده و اعتمد فيه على المراجع الاصليه و عمل جهد جامد فيه كلفه بصره  ان بصره فضل يضعف لغاية ما اتعمى بالكامل سنة 1830 ، لكن بعد ما اتعمى فضل نشيط فى دنيا البحث التاريخى لغاية وفاته سنة 1856.

اوجوستان تييرى عاش بعد احداث الثوره الفرنسيه و كان متحمس جداً لمبادئها و عجبه نظام الكومون وهو نظام الحكومه المحليه الاشتراكيه اللى قامت فى باريس وقت الثوره ، و اللى كانت اول تجربه فى تنظيم الحكم على اساس اشتراكى متطرف.

درس اوجوستان تييرى تاريخ عامة الناس او " الطبقه التالته " Tiers-etat و الف كتاب عنه فى اربع مجلدات بعنوان " مجموعة وثائق غير منشوره عن تاريخ الطبقه التالته " Recueil des monuments inédits de l'histoire du Tiers Etat ، فسر فيه التاريخ على اساس انه صراع بين الطبقات و مصالحها ، و شرح فيه ان الطبقه العامله هى اساس الانتاج و مصدر الثروه و انها كانت دايمأ بتكافح ضد الطبقات القويه المستبده عشان توصل لحقوقها ، و هاجم الفكره اللى بتقول ان التاريخ بيصنعه الابطال و عظماء الرجال و قال : " عايزين تعرفو مين بالظبط اللى انشأ مؤسسه من المؤسسات او مين اللى عمل خطة مشروع عظيم ؟ يبقى دورو على اللى كانو محتاجينه ، هما دول اصحاب الفكره الاولى و اللى كان عندهم ارادة العمل عشان يحققوها ، هما اصحاب الفضل فى تحقيقها ". على الاساس ده يبقى وليام الفاتح مش بطل الغزو النورماندى لانجلترا لكن الابطال الحقيقيين هما الزراع النورمان الفقرا اللى عاشو فى شمال غرب فرنسا. حاجتهم للارض هى اللى حركتهم ناحية انجلترا عشان يدورو على مجال حيوى واسع و فى اللحظه دى بس اتزعمهم وليام.

مصادر 
 حسين مؤنس ، التاريخ والمؤرخون، فلسفة التاريخ ، عالم الفكر ، المجلد 5 ، الكويت 1974
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 Benet, W.R. : The Reader Encyclopedia , j. W. Arrowsmith, Bristol 1977
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

مصادر 

فرنساويين
كتاب فرنساويين
تاريخ
مؤرخين فرنساويين
مواليد 1795
وفيات 1856
زينجيبار

زينچيبار (بالعربى:زنجبار) هى مدينه ساحليه فى جنوب اليمن ، عاصمة محافظة ابين. فى 2004 كان عدد سكانها 433.819.زينجيبار كانت عاصمة السلطنه الفضليه.

شوف كمان 
 زانزيبار

مدن اليمن